**RAAMLEPING nr 6.4-2.1/279ML**

**Päästeamet**, registrikood 70000585, aadressiga Raua 2, 10124 Tallinn (edaspidi hankija), mida esindab põhimääruse alusel peadirektori asetäitja peadirektori ülesannetes Teele Tohver

ja

**Anrek OÜ**, registrikood 11549605, aadressiga Paldiski mnt 29, 10612 Tallinn (edaspidi täitja 1), keda esindab põhikirja alusel juhatuse liige Reigo Vask,

ja

**Festonia OÜ**, registrikood 16172370, aadressiga Karja tn 6a, 65608 Võru linn (edaspidi täitja 2), keda esindab põhikirja alusel juhatuse liige Ralf Jüriöö,

edaspidi täitja 1 ja täitja 2 üheskoos kui täitjad, umbisikuliselt kui täitja ning hankija ja täitja umbisikuliselt kui pool või üheskoos pooled, sõlmisid alljärgneva raamlepingu (edaspidi leping):

1. **LEPINGU SÕLMIMISE ALUS JA DOKUMENDID**
   1. Lepingu dokumendid koosnevad käesolevast lepingust, riigihanke nr 289282 “Magamisvarustuse ostmine“ (edaspidi riigihange) alusdokumentidest, täitja poolt riigihanke raames esitatud pakkumusest hankija minikonkursi kutsetest, täitjate minikonkursi pakkumustest (edaspidi minipakkumused), lepingu alusel sõlmitud hankelepingutest ja esitatud tellimustest ning lepingu lisadest ja muudatustest, milles lepitakse kokku pärast lepingule allakirjutamist.
   2. Lepingu sõlmimisel tuginetakse täitja esitatud pakkumusele, lepinguga fikseeritud kokkulepetele ning eeldatakse heas usus täitja professionaalsust ja võimekust lepingut nõuetekohaselt täita.
   3. Lepingu lisad ja lepingu muudatused on lepingu lahutamatuks osaks, moodustades lepinguga ühtse terviku.
   4. Lepinguga samaaegselt allkirjastatavad lisad:
      1. lepingu lisa 1 – tehniline kirjeldus;
      2. lepingu lisa 2 - üleandmise-vastuvõtmise akti vorm;
      3. lepingu lisa 3 – lepingu alusel sõlmitava hankelepingu projekt;
   5. Lepingus kasutatavad mõisted:
      1. tööpäev – kalendripäev, mis ei ole laupäev, pühapäev ega Eesti Vabariigi seadustega kehtestatud riiklik püha;
      2. kolmas isik – mistahes füüsiline või juriidiline isik, kes ei ole lepingu pooleks.
   6. Lepingus ja lepingu lisade vahel esineva vastuolu korral lähtutakse lepingust. Hiljem sõlmitud lepingu lisa või muudatus prevaleerib ajaliselt varasema lepingu lisa või muudatuse ees. Samaaegselt allkirjastatud lisade puhul lähtutakse punktis 1.4. toodud järjestusest.
2. **LEPINGU OBJEKT**
   1. Lepingu objektiks on vastavalt hankija vajadusele voodipesu komplektide (riigihanke osa 1)(edaspidi nimetatud kaup või tooted) ostmine koos nende kohale tarnimisega hankija asukohta Vana-Narva mnt 3, Maardu Harjumaa lepingus sätestatud tingimustel ja korras. Täitja poolt müüdav kaup peab olema uus, kvaliteetne, defektideta ja vastama hankija poolt kehtestatud tehnilistele tingimustele.
      1. Üks voodipesu komplekt koosneb ühest tekikotist, ühest voodilinast ja ühest padjapüürist.
   2. Lepingu sõlmimisega esitab hankija esimese tellimuse. Vastava esimese tellimuse jaoks sõlmib hankija koheselt pärast lepingu sõlmimist hankelepingu, mis on toodud lepingu lisas 3. Hankeleping sõlmitakse riigihanke tulemusena edukaks osutunud pakkumuse esitanud täitjaga 1. Esimese hankelepingu objektiks on riigihankel hankija poolt väljatoodud kauba koguse ostmine koos tarnimisega lepingu punktis 2.1. nimetatud hankija asukohta ja täitja 1 poolt riigihanke pakkumuses pakutud kauba müümine koos kauba tarnimisega lepingu punktis 2.1. nimetatud hankija asukohta. Kaup peab olema hankijale tarnitud vastavalt riigihankel esitatud pakkumuses toodud hilisemale tarnimise tähtajale.
   3. Lepingu edaspidine täitmine toimub vastavalt lepingu punktis 4 toodule hankija poolt korraldatavate minikonkursside alusel. Täitja on kohustatud hankijale pakkuma vaid kaupa, mis on uus, kvaliteetne ja vastab minikonkursi kutses toodud tingimustele.
   4. Täitja on kohustatud tellimused/hankelepingud täitma ehk kaup peab olema tarnitud hankija poolt määratud vastavasse asukohta vastavalt minikonkursside tulemusena edukaks osutunud pakkumuses esitatud hilisemale tähtajale. Minikonkursi tulemusena edukaks osutunud täitjal on kohustus tellimus/sõlmitud hankeleping täita.
   5. Koos kaubaga annab täitja hankijale üle vajadusel kõik kaubaga seotud dokumendid.
3. **LEPINGU HIND JA ARVELDUSTE KORD**
   1. Lepingu eeldatav maksimaalne kogumaksumus on 1 120 000 eurot, ilma käibemaksuta (edaspidi lepingu hind).
   2. Lepingu hind on lepingu alusel esitatavate tellimuste/sõlmitavate hankelepingute eeldatav maksimaalne kogumaksumus lepingu kehtivuse ajal ning ei ole pooltele siduv. Lepingu tegelik kogumaksumus selgub pärast lepingu kehtivuse lõppu ning sõltub hankija poolt esitatud tellimuste/sõlmitud hankelepingute maksumustest.
   3. Täitja poolt minipakkumustes esitatavad hinnad peavad sisaldavad kõiki kulusid lepingu nõuetekohaseks täitmiseks (sh kauba tootmine, materjalid, pakendamine, kauba tarnimine ja üleandmine hankija asukohas).
   4. Täitja süül mittesobiva kauba tagastamisel või kauba tarnimisega eksimisel sihtkohta, ei tohi kaasneda hankijale täiendavaid kulusid.
   5. Hankija tasub kauba eest vastavalt reaalselt ostetud kauba kogusele ning esitatud tellimuses/sõlmitud hankelepingus toodud ühikuhinnale. Täitja esitab hankijale nõuetekohaseid arveid vastavalt tellimustele/hankelepingutele hiljemalt 3 (kolme) tööpäeva jooksul pärast kauba üleandmise-vastuvõtmise akti allkirjastamist poolte poolt.
      1. Arve väljastamise kuupäev peab olema pärast kauba üleandmise-vastuvõtmise akti allkirjastamise kuupäeva.
      2. Hankija tasub kauba eest täitja poolt nõuetekohaselt esitatud arve alusel hiljemalt 21 (kahekümne ühe) kalendripäeva jooksul nõuetekohase arve kättesaamisest. Arvel peab maksjaks olema märgitud Päästeamet.
   6. Juhul, kui täitja arvete väljastamise süsteem ei võimalda arve väljastamist pärast kauba üleandmise-vastuvõtmise akti allkirjastamist ning sellest tulenev administratiivne koormus oleks ülemäära suur, siis on lubatud ka järgmine arve esitamise regulatsioon:
      1. arve kuupäev võib olla varasem ehk enne kauba üleandmise-vastuvõtmise akti allkirjastamist;
      2. arve maksetähtaeg peab olema vähemalt 45 (nelikümmend viis) kalendripäeva arve väljastamise kuupäevast;
      3. arve tasutakse pärast kauba üleandmise-vastuvõtmise akti allkirjastamist.
   7. Täitja esitab hankijale Eesti e-arve standardile vastava e-arve. Arved peavad vastama raamatupidamise seaduse ja käibemaksuseaduse nõuetele. Käesolevas lepingus esitatud tingimustele mittevastav arve ei kuulu tasumisele.
   8. Lepingust tulenevate maksete laekumise kohaks on arvel näidatud arvelduskonto.
   9. Arve tasumise kuupäevaks loetakse vastava maksekorralduse riigikassale esitamise kuupäev.
   10. Käesolevas lepingus esitatud tingimustele mittevastav arve ei kuulu tasumisele.
4. **LEPINGU TÄITMINE**
   1. Pärast lepingu punktis 2.2. nimetatud esimese tellimuse täitmist toimub lepingu edaspidine täitmine ehk kauba ostmine vastavalt hankija vajadustele hankija poolt korraldatavate minikonkurside tulemusena sõlmitavate hankelepingute või esitatavate tellimuste alusel.
   2. Minikonkursi korraldamise all peab hankija silmas, et hankija esitab täitjale kauba ostmise vajaduse tekkimisel vastavasisulise hinnapäringu (esitades minipakkumuse koostamiseks vajalikud andmed ja tellimuse täitmise tingimused) ehk minikonkursi kutse, millele täitja esitab minipakkumuse. Minipakkumuste hulgast selgitatakse välja iga vastava minikonkursi edukas minipakkumus ehk vastava tellimuse/hankelepingu täitja.
   3. Minikonkursile minipakkumuse esitamine ei ole täitjale kohustuslik.
   4. Minikonkursi läbiviimisel tuleb lähtuda lepingus ja RHS-s sätestatud tingimustest, võttes mh arvesse järgmist:
      1. kui minikonkursi eeldatav maksumus on võrdne või suurem kui 30 000 eurot käibemaksuta, viiakse minikonkurss läbi riigihangete registri (https://riigihanked.riik.ee) vahendusel;
      2. kui minikonkursi eeldatav maksumus on väiksem kui 30 000 eurot käibemaksuta, viiakse minikonkurss läbi e-kirja teel.
   5. Hankijal on minikonkursi läbiviimisel õigus kontrollida enne hankelepingu sõlmimist edukal pakkujal RHS § 95 sätestatud kõrvaldamise aluste puudumist.
   6. Hankija määratleb minikonkursi kutses vähemalt järgneva.
      1. Ostetava kauba kirjelduse, koguse/kogused, kauba tarnimise ja üleandmise asukoha koos muu hankija poolt oluliseks peetava infoga. Ostetava kauba tehnilist kirjeldust on hankijal lubatud võrreldes riigihanke tehnilise kirjeldusega täiendada või muuta.
      2. Minipakkumuste hindamiskriteeriumid koos osakaaludega vastavalt lepingu punktile 4.8.1. Juhul, kui hankija ei ole minikonkursi kutses eraldi minipakkumuste hindamiskriteeriumit välja toonud, hindab hankija ja valib parima minipakkumuse võitja välja madalaima maksumuse alusel.
      3. Punktis 4.5. nimetatud alused (vajadusel).
      4. Ostetava kauba tarnimise aja või muu vajaliku informatsiooni.
      5. Minipakkumuses nõutavad dokumendid, minipakkumuse esitamise tähtaja, arvestades minipakkumuse keerukust ning vajadusel koha, kuhu minipakkumus esitada.
   7. Täitja esitab minipakkumuse vastavalt hankija poolt nõutule, kas kirjalikku taasesitamist võimaldavas vormis või riigihangete registri vahendusel.
   8. Hankija hindab vastavaks tunnistatud minipakkumusi majandusliku soodsuse alusel. Majandusliku soodsuse hindamise kriteeriumiteks on:
      1. madalam pakkumuse maksumus ehk ühe toote komplekti maksumuse osakaal vahemikus 50-80 väärtuspunkti (eelistatakse madalaimat maksumust) ja kauba tarneaja osakaal vahemikus 20-50 väärtuspunkti (eelistatakse lühemat tarneaega). Hindamise kriteeriumite konkreetsed väärtuspunktid määrab hankija igakordselt minikonkursi kutses. Maksimumpunktid saab parima vastava näitaja esitanud minipakkumus. Vastava väärtuspunktide omistamise valemi määrab hankija igakordselt minikonkursi kutses.
      2. Võrdsete hindamistulemuste korral, kui minikonkursi kutses ei ole hankija poolt ette nähtud teisiti, toimub hankija poolt minikonkursi võitja väljaselgitamine, kas liisuheitmise teel, võimaldades täitjate esindajatele juuresoleku (iga täitja kohta üks esindaja) või pöördub võrdsed minipakkumused esitanud täitjate poole võimaldades neil uute hindamise aluseks olevate näitajate esitamise muus osas minipakkumust muutmata. Uus minipakkumus ei tohi nimetatud näitajate poolest olla esialgse minipakkumusega võrreldes hankijale ebasoodsam.
   9. Täitjal on minikonkursil lubatud pakkuda riigihanke pakkumuses pakutust erinevat kaupa lähtudes hankija poolt minikonkursil sätestatud tehnilisest kirjeldusest. Hankijal on lubatud tehnilisi tingimusi muuta ning täitja poolt pakutav kaup peab vastama hankija tehnilistele tingimustele.
   10. Hankija sõlmib minikonkursi võitjaga ehk minipakkumuse eest kõige rohkem väärtuspunkte saanud täitjaga lepingu lisas 3 toodud hankelepingu projekti kohase kirjaliku hankelepingu juhul, kui tellimuse maksumus ületab või on võrdne 30 000 euroga ilma käibemaksuta. Muul juhul saadab hankija kontaktisik täitja kontaktisikule elektrooniliselt lepingu tingimustega kooskõlas oleva vabas vormis tellimiskirja, täpsustades tellimuse täitmiseks vajalikud detailid.
       1. Tellimiskiri on lepingu mõistes käsitletav hankelepinguna ning muutub pooltele siduvaks, kui täitja kontaktisik annab kirjalikku taasesitamist võimaldavas vormis kinnituse tellimuse kättesaamise kohta. Täitja on kohustatud tellimiskirja kinnitama hiljemalt 2 (kahe) tööpäeva jooksul tellimiskirja saamisest arvates. Kui täitja ei vasta tellimiskirjale hiljemalt 2 (kahe) tööpäeva jooksul, loevad pooled tellimuse kinnitatuks hankija poolt tellimuse edastamise päeva seisuga.
       2. Lepingu punktis 4.10. nimetatud hankelepingu on täitja kohustatud omalt poolt allkirjastama hiljemalt 3 (kolme) tööpäeva jooksul selle hankija poolt allkirjastamiseks edastamisest arvates. Kui täitja ei allkirjasta lepingut nimetatud tähtaja jooksul, on hankijal õigus lugeda, et täitja loobus lepingu allkirjastamisest ja tunnistada edukaks hindamiskriteeriumite kohaselt paremusjärjestuses järgmise täitja minipakkumus. Juhul, kui paremusjärjestuses järgmises minipakkumuses on toodete hinnad hankijale kallimad, on hankijal õigus nõuda hankelepingu sõlmimisest/tellimuse täitmisest keeldunud täitjalt lisaks leppetrahvi tasumisele vastava hinnavahe kompenseerimist.
   11. Juhul, kui ükski täitja ei ole võimeline hankija tellimust täitma ning ei osale sellest tulenevalt minikonkursil on hankijal õigus ostu sooritamiseks pöörduda kolmandate isikute poole.
   12. Lepingu pool on kohustatud viivitamatult lepingu teisele poolele teatama asjaoludest, mis takistavad lepingu nõuetekohast täitmist.
   13. Hankijal on kauba lepingule vastavuse ja kvaliteedi kontrollimiseks igal ajal õigus kaasata erapooletuid eksperte, sh anda kaup testimiseks teadusasutustele või laboritele. Juhul, kui kontrollimise/testimise tulemusena selgub, et kontrollimiseks/testimiseks esitatud kaup ei vasta lepingu tingimustele või nõutud kvaliteedile, kannab ekspertiisi/testimise kulud täitja. Mittevastavuse ilmnemisel on täitja kohustatud omal kulul kogu vastava kauba partii viima lepingu tingimustega vastavusse.
5. **KAUBA ÜLEANDMINE JA VASTUVÕTMINE**
   1. Kaup peab olema pakendatud selliselt, et kauba transportimisel oleks tagatud kauba vigastusteta tarnimine sihtkohta sh tuleb arvesse võtta lepingu lisa 1 tehnilise kirjelduse punktis 2.2. peatükis „Pakkimine, komplekteerimine ja tarne“ toodud kõiki nõudeid. Hankijal on õigus lepingu täitmise käigus pakkimise tingimusi muuta. Vastavatest muudatustest teavitatakse täitjat lepingu täitmise käigus.
   2. Kaup tuleb tarnida ja hankijale üle anda lepingu punktis 2.1. nimetatud hankija asukohas.
   3. Täitja peab kauba tarnima vastavalt edukaks osutunud minipakkumuses esitatud hilisemale tarneajale.
   4. Täitja on kohustatud kooskõlastama lepingu punktis 12.2. nimetatud hankija poolse kauba valduse vastuvõtjaga kauba täpse tarnimise ja üleandmise aja vähemalt 5 tööpäeva enne kauba tarnet.
   5. Täitja on kohustatud tarnetel järgima lepingu täitmise käigus hankija poolt esitatud turvalisusega seotud juhiseid ja nõudeid ning vajadusel olema valmis esitama isikut tõendavat dokumenti.
   6. Hankijal on aega vastuvõtmiseks esitatud kaup üle kontrollida hiljemalt 5 tööpäeva jooksul kauba vastuvõtmiseks esitamisest arvates.
   7. Täitja on kohustatud kauba valduse hankijale üle andma saatelehe alusel. Ilma saateleheta hankija kauba valdust vastu ei võta.
   8. Saatelehel peavad kajastuma vähemalt järgmised andmed: tarne teostaja ettevõtja nimi (transporditeenuse osutaja nimi), tarne teostamise kuupäev ja tarnekoha aadress, täitja nimi, kauba saaja nimi ehk Päästeamet, üleantava kauba nimetus, üleantava kauba kogus (tk), hankija lepingujärgne kontaktisiku nimi ja telefoni number (lepingu punktis 12.1. esimesena nimetatud kontaktisik); tarne teostanud isiku nimi võimalusel koos allkirjaga; hankija kauba valduse vastuvõtja nimi ja allkiri.
   9. Saateleht võib olla nii paberkandjal, kui ka digitaalne.
      1. Paberkandjal saateleht peab jääma vähemalt hankijale.
      2. Digitaalse saatelehe koopia on täitja või transporditeenuse osutaja kohustatud edastama e-kirja teel lepingu punktis 12.2. toodud kauba valduse vastuvõtjale või tema asendajale.
   10. Pooled ei loe kauba saatelehe allkirjastamist või tarne teostaja digitaalses seadmes kauba valduse vastuvõtmise kohta kinnituse andmist kauba vastuvõtmiseks. Kauba vastuvõtmiseks loetakse aega, kui lepingu punktis 12.1. ja 12.3.-12.4. (vastava täitja kontaktisik) nimetatud kontaktisikud on allkirjastanud kauba üleandmise-vastuvõtmise akti.
   11. Lepingu punktis 12.1. nimetatud hankija kontaktisik on kohustatud vastuvõtmiseks esitatud kauba esimesel võimalusel, kuid mitte hiljem kui 5 (viie) tööpäeva jooksul, üle kontrollima. Kauba vastavuse korral allkirjastavad lepingu punktides 12.1. ja 12.3.-12.4. (vastava täitja kontaktisik) toodud kontaktisikud üleandmise-vastuvõtmise akti (edaspidi akt).
       1. Aktil peavad kajastuma vähemalt järgmised andmed:
          1. lepingu pooled ning viide lepingule (lepingu sõlmimise kuupäev ja lepingu nr);
          2. kauba üleandmise kuupäev;
          3. üleantava kauba nimetus (vajadusel nimetused), kogus ja maksumus (EUR, ilma käibemaksuta);
          4. kinnitus, et kaup vastab lepingus sätestatud tingimustele;
          5. vajadusel märkused;
          6. lepingu punktis 12.1. ja 12.3.-12.4. (vastava täitja kontaktisik) *t*oodud kontaktisikude nimed ja allkirjad.
       2. Pooltel on lubatud kasutada ka lepingu lisas 2 toodud akti vormi.
       3. Akti valmistab ette täitja ning edastab hankijale allkirjastamiseks digitaalselt või paberkandjal.
   12. Juhul, kui hankija kontaktisik avastab lepingu punktis 5.11. nimetatud kontrolli käigus puudustega või muul viisil lepingu tingimustele mittevastava kauba, on tal õigus jätta vastav kaup vastu võtmata, teavitades täitjat kirjalikku taasesitamist võimaldavas vormis kauba lepingu tingimustele mittevastavusest (edaspidi vastuväide). Täitja on kohustatud viivitamatult, kuid mitte hiljem kui 10 tööpäeva jooksul vastuväite saamisest, viima kauba vastavusse lepingu tingimustega.
   13. Kui hankija avastab kauba tingimustele mittevastavuse pärast akti allkirjastamist, on hankijal õigus esitada kirjalik pretensioon 6 kuu jooksul vastava akti allkirjastamisest arvates ja täitja on kohustatud omal kulul mittevastavuse likvideerima hiljemalt 10 tööpäeva jooksul hankija kirjaliku pretensiooni esitamisest arvates.
   14. Hankija võib kauba lepingu tingimustele mittevastavusele tugineda pärast selle vastuvõtmist ja üleandmise-vastuvõtmise akti allkirjastamist:
       1. sõltumata sellest, et ta kaupa üle ei vaadanud ja selle mittevastavusest õigeaegselt ei teatanud, kui mittevastavus on tekkinud täitja süü läbi või kui täitja teadis või pidi teadma kauba mittevastavusest ja ei teatanud sellest hankijale enne selle üleandmist;
       2. kui kauba kasutamisel ilmnevad varjatud puudused (mida ei olnud võimalik avastada tavapärase kauba ülevaatamisega), mis ei ole kuidagi seotud kauba vääriti kasutamisega hankija poolt.
   15. Kui nõuetele mittevastavat kaupa ei ole võimalik vastavusse viia, teatab täitja sellest hiljemalt 3 tööpäeva jooksul alates vastuväite edastamisest kirjalikku taasesitamist võimaldavas vormis hankijale, kellel on sellisel juhul õigus loobuda mittevastava kauba ostu-müügitehingust.
   16. Kui täitja keeldub nõuetele mittevastavat kaupa nõuetele vastavusse viimast, on hankijal õigus tellida kauba nõuetele vastavusse viimine täitja kulul kolmandalt isikult. Juhul kui hankija tellib kauba nõuetele vastavusse viimise kolmandalt isikult ei muutu sellest kehtetuks lepingu punktis 7.2 nimetatud garantii.
   17. Juhul, kui hankijal puuduvad kauba osas vastuväited, allkirjastatakse lepingu punktis 12.1. nimetatud hankija kontaktisiku ja vastava tellimuse/hankelepingu täitnud täitja kontaktisiku (punktides 12.3.-12.4) poolt digitaalselt või 2 (kahes) eksemplaris paberkandjal kauba üleandmise-vastuvõtmise akt (lepingu lisa 2). Kauba üleandmise ajaks loetakse lepingu tingimustele vastava kauba üleandmise-vastuvõtmise akti allkirjastamise aega.
   18. Kauba üleandmise ajaks loetakse lepingu tingimustele vastava kauba üleandmise-vastuvõtmise akti poolte poolt allkirjastamise aega.
   19. Täitja kannab kõik lepingu täitmise ja kauba hankijale üleandmisega seotud riisiko ja kulud (sh kauba kindlustamise ja säilitamisega seonduvad kulutused) kuni hetkeni, kui pooled on allkirjastanud kauba üleandmise-vastuvõtmise akti. Kauba garantiiremondi teostamise ajal kannab kauba juhusliku hävimise ja kahjustumise riisikot täitja.
6. **OMANDIÕIGUS**
   1. Omandiõigus kaubale läheb täitjalt hankijale üle pärast kauba üleandmise-vastuvõtmise akti allkirjastamist poolte poolt.
7. **KVALITEET JA GARANTII**
   1. Täitja garanteerib kauba täieliku vastavuse lepingu, riigihanke alusdokumentide, riigihanke pakkumuse, minikonkursi tingimuste, minipakkumuse ja tehnilistele tingimustele.
   2. Lepinguga annab täitja kaubale vähemalt 12 kalendrikuulise garantii. Garantiiga on hõlmatud kõik kaubal garantiitähtajal ilmnenud puudused.
   3. Lepingu punktis 7.2. nimetatud garantii hakkab kehtima kauba üleandmise-vastuvõtmise akti allkirjastamisest poolte poolt ja lõpeb lepingu punktis 7.2. nimetatud tähtaja möödumisel.
   4. Garantii kehtivuse ajal on täitja kohustatud omal kulul tagama kõikide kaubal ilmnenud puuduste kõrvaldamise ja asendama puudusega kauba lepingutingimustele vastavaga hiljemalt 14 (neljateistkümne) kalendripäeva jooksul alates hankija kontaktisiku kirjalikku taasesitamist võimaldavas vormis pretensiooni esitamisest arvates. Garantii kaubale kaotab kehtivuse, kui hankija on omal algatusel kaupa muutnud või täiendanud.
   5. Garantii korras välja vahetatud kaubale annab täitja lepingu punktis 7.2 sätestatud garantii.
   6. Juhul, kui lepingu alusel täitja poolt hankijale üle antud kaubast vähemalt 20 %-l ilmnevad kasutamisel nn varjatud defektid (mida ei olnud võimalik avastada tavapärase kontrollimisega), mis ei ole kuidagi seotud vääriti kasutamisega ega hooldamisega hankija poolt, on hankijal õigus nõuda lepingu alusel üle antud kauba täies ulatuses asendamist või tagastada täitjale kogu lepingu alusel üle antud kaup ja nõuda selle eest tasutud raha tagastamist täies ulatuses.
   7. Garantii korras puuduste likvideerimine ja kauba asendamine ei tohi hankijale kaasa tuua täiendavaid kulusid (sh transpordikulusid), v.a juhul, kui pooled on kokku leppinud teisiti.
8. **POOLTE VASTUTUS**
   1. Pooled vastutavad lepingust tulenevate kohustuste rikkumise eest.
   2. Täitja vastutab oma alltöövõtjate ja nende esindajate või töötajate tegevuse ja rikkumiste eest, nagu enda tegude eest. Mis tahes lepingu osa alltöövõtu korras täitmise või alltöövõtja poolt lepingu mis tahes osa täitmise heakskiitmine hankija poolt ei vabasta täitjat ühestki tema lepingujärgsest kohustusest.
   3. Juhul, kui hankija ei tasu vastuvõetud kauba eest tähtaegselt, on täitjal õigus nõuda hankijalt viivise tasumist suuruses kuni 0,2 (null koma kaks) % tähtajaks tasumata summalt iga tasumisega viivitatud kalendripäeva eest.
   4. Juhul kui täitja ei anna lepingu tingimustele vastavat kaupa hankijale üle vastavalt tellimuses / sõlmitud hankelepingus sätestatud hilisema tähtaja jooksul, on hankijal õigus nõuda täitjalt viivist kuni 0,2 (null koma kaks) % iga üleandmisega viivitatud kalendripäeva eest tähtaegselt üle andmata kauba maksumusest.
   5. Juhul, kui täitja keeldub või viivitab vastavalt lepingu punktile 4.10.1 või 4.10.2. hankelepingu sõlmimisest/tellimuse täitmisest või vastavalt lepingu punktile 5.16. nõuetele mittevastavat kaupa nõuetele vastavusse viimast on hankijal õigus nõuda leppetrahvi kuni 20 (kakskümmend) % sõlmitud hankelepingu/tellimuse maksumusest iga vastava juhtumi korral. Leppetrahvi suuruse määratlemise õigus on hankijal.
   6. Garantiitingimuste rikkumise korral on hankijal õigus nõuda täitjalt leppetrahvi 0,2 (null koma kaks) % lepingu tingimustele mittevastava kauba hinnast iga kohustuse täitmisega viivitatud kalendripäeva eest.
   7. Hankijal on õigus leppetrahv tasaarvestada täitjale makstava arve summast. Leppetrahvide ja viiviste arvestamisel lähtuvad pooled maksumustest koos käibemaksuga.
   8. Lepingust tulenevate viiviste ja leppetrahvide maksmine, samuti tekitatud kahju hüvitamine ei vabasta lepingut rikkunud poolt mistahes lepingujärgsete kohustuste täitmisest. Pool vabaneb vastutusest ainult juhul, kui lepingu mittetäitmise või mittenõuetekohase täitmise põhjustab lepingu punktis 10. toodule vääramatu jõud.
   9. Lepinguga võetud kohustuste mittetäitmise või mittenõuetekohase täitmisega hankijal või kolmandale isikule tekitatud kahju korral kohustub täitja taastama kahju tekitamisele eelnenud olukorra või hüvitama hankija poolt olukorra taastamiseks kantud kulud.
   10. Pooled võivad kokkuleppel leppetrahvi, viivise või kahjuhüvitamise nõuet vähendada ja nõude asemel leppida kokku täiendavalt tehtavates muudes kohustustes.
   11. Piiramata teisi lepingu sätteid, astuvad pooled mõistlikke samme vähendamaks kahju, mis on või võib olla aluseks mistahes lepingujärgsele kahju hüvitamise nõudele.
9. **LEPINGU KEHTIVUS**
   1. Käesolev leping jõustub alates lepingu allkirjastamisest poolte poolt ja kehtib 36 kalendrikuud või kuni lepingu punktis 3.1. sätestatud lepingu rahalise mahu täitumiseni, sõltuvalt sellest kumb asjaolu saabub varem.
   2. Hankija võib lepingu üles öelda, kui:
      1. täitja keeldub ühel või enamal korral vastavalt lepingu punktile 4.10. ja alapunktidele hankelepingu sõlmimisest/tellimuse täitmisest;
      2. täitja viivitab ühel või enamal korral kauba tarnimisega hankijale enam kui 30 kalendripäeva;
      3. täitja ei kõrvalda ühel või enamal korral puudusi lepingus kokkulepitud tähtaja jooksul;
      4. rikub muul moel lepingu tingimusi oluliselt.
   3. Oluliseks rikkumiseks loeb hankija muu hulgas olukorda, kui täitja kaasab lepingu täitmisesse sellise isiku, kes on rahvusvahelise sanktsiooni subjekt Euroopa Liidu Nõukogu määruse 2022/576 tähenduses.
   4. Hankija võib lepingu alusel sõlmitud hankelepingu põhjendatud vajaduse korral üles öelda, teatades sellest täitjale ette vähemalt 10 (kümme) kalendripäeva. Sellisel juhul on tellija kohustatud tasuma täitjale ülesütlemise momendiks üleantud kauba eest.
   5. Pool võib lepingu igal ajal olenemata põhjusest üles öelda, teatades sellest teisele poolele vähemalt 3 kuud ette.
   6. Juhul, kui hankija lepingu üles ütleb, kuna täitja ei anna kaupa üle kokkulepitud tähtajaks või keeldub hankelepingu sõlmimisest/tellimuse täitmisest, on hankijal õigus nõuda täitjalt lepingu punktides 8.4 ja 8.5 ettenähtud leppetrahvi tasumist ning lisaks kahju hüvitamist osas, mida leppetrahv ei katnud.
   7. Täitjal on õigus leping üles öelda, kui hankija viivitab vähemalt kahel või enamal korral kauba eest tasumisega enam kui 30 kalendripäeva.
   8. Lepingu lõppemisel mistahes põhjusel kohaldatakse ka pärast lepingu lõppemist neid lepingu sätteid, mis oma olemuse tõttu sätestavad poolte õigusi ja kohustusi pärast lepingu lõppemist. Eeltoodu kehtib eelkõige sätete kohta, mis kehtivad garantiitingimuste täitmise kohta, mis määravad poolte vaheliste vaidluste lahendamise, lepingu sätete tõlgendamise viisi ja poolte vastutuse ning kahju hüvitamise.
10. **VÄÄRAMATU JÕUD**
    1. Pool ei vastuta lepingus sätestatud kohustuse täitmata jätmise või mittenõuetekohase täitmise eest, kui see on tingitud vääramatuks jõuks olevast asjaolust.
    2. Vääramatu jõu asjaolude ilmnemisest peab pool, kes tahab oma kohustuste mittetäitmisel või mittenõuetekohasel täitmisel vääramatu jõu asjaoludele tugineda, teatama esimesel võimalusel teisele poolele.
    3. Vääramatuks jõuks lepingu tähenduses on igasugune poole tahtest sõltumatu ja sellele mitte alluv sündmus või asjaolu nagu tulekahju, sõjalise iseloomuga tegevus, streik, korratus, üleujutus või muu loetletud tunnustele vastav sündmus või asjaolu, mis takistab või teeb võimatuks poole lepingust tulenevate kohustuste nõuetekohase täitmise.
       1. Vääramatu jõud ei hõlma sündmusi, mis on põhjustatud poole või tema töötajate hooletusest või tahtlikust tegevusest.
       2. Vääramatu jõu asjaoludeks ei loeta täitja tarneraskuseid, mis tulenevad täitja tarneahela tõrgetest, personali komplekteerimise raskustest või täitja või kolmandate isikute infrastruktuuri riketest või muust sarnasest, millised asjaolud loetakse täitja äririskiks.
    4. Vääramatu jõu sündmuse või asjaolu toimest mõjutatud poole kohustuste täitmise tähtaeg pikeneb vääramatu jõu toime tähtaja võrra.
    5. Juhul, kui vääramatu jõud takistab lepingust tulenevate kohustuste täitmist ühtejärge 60 päeva või kauem või on tõenäoline vääramatu jõu pikemaajaline kestvus, on poolel õigus leping ilma etteteatamistähtajata ühepoolselt üles öelda.
11. **LEPINGU MUUTMINE JA LOOVUTAMINE**
    1. Lepingu ja selle lahutamatute lisade muutmine on võimalik üksnes poolte kirjalikul kokkuleppel arvestades vastaval hetkel kehtivas riigihangete seaduses sätestatut. Muudatused jõustuvad pärast allakirjutamist poolte poolt või poolte poolt määratud tähtajal. Kirjaliku vormi mittejärgimisel on muudatused tühised.
    2. Lepingut muuta sooviv pool teavitab lepingu muutmise vajadusest ja selle aluste esinemisest kirjalikult teist poolt, andes teisele poolele vastamiseks mõistliku tähtaja.
    3. Pooled ei tohi lepingust tulenevaid õigusi ega kohustusi üle anda ega muul viisil loovutada kolmandatele isikutele teise poole kirjaliku nõusolekuta.
12. **POOLTE KONTAKTISIKUD**
    1. Hankija kontaktisik lepingu üldistes ja täitmisega seotud küsimustes on varade talituse riietuse ekspert Kaidi Jakobi, +372 5305 1804, [kaidi.jakobi@paasteamet.ee](mailto:kaidi.jakobi@paasteamet.ee) või tema puudumisel varade talituse riietuse nõunik Peeter Kuhi, +372 503 4326, [peeter.kuhi@paasteamet.ee](mailto:peeter.kuhi@paasteamet.ee).
       1. Hankija kontaktisikud alla 30 000 euro km-ta eeldatava maksumusega minikonkursside läbiviimisel ja kauba üleandmise-vastuvõtmise aktide allkirjastamisel on:
          1. Kaidi Jakobi, varade talituse riietuse ekspert, +372 5305 1804, [kaidi.jakobi@paasteamet.ee](mailto:kaidi.jakobi@paasteamet.ee);
          2. Peeter Kuhi, varade talituse riietuse nõunik, +372 503 4326, [peeter.kuhi@paasteamet.ee](mailto:peeter.kuhi@paasteamet.ee);
          3. Eljus Mägimets, logistika talituse toetustegevuse nõunik, +372 5190 2478, [eljus.magimets@paasteamet.ee](mailto:eljus.magimets@paasteamet.ee);
          4. Marek Sügis, logistika talituse toetustegevuse ekspert, +372 5197 2304, [marek.sygis@paasteamet.ee](mailto:marek.sygis@paasteamet.ee).
       2. Hankija kontaktisik on volitatud: 1) pidama täitja kontaktisikuga läbirääkimisi, sh lepingu alusel pretensioonide esitamine ning vajadusel õiguskaitsevahendite rakendamise otsustamine. 2) allkirjastama kauba üleandmise-vastuvõtmise akti.
    2. Hankija kontaktisik kauba valduse vastuvõtmisel Olev Vaht, haldusosakonna logistika talituse laogrupi lao peaspetsialist, telefoninumber +372 5912 3527, e-post [olev.vaht@paasteamet.ee](mailto:olev.vaht@paasteamet.ee) või tema puudumisel Kerli Miil, haldusosakonna logistika talituse laogrupi laospetsialist, telefoninumber +372 5399 3684, e-post [kerli.miil@paasteamet.ee](mailto:kerli.miil@paasteamet.ee).
    3. Täitja 1 kontaktisik lepingu üldistes ja täitmisega seotud küsimustes ning üleandmise-vastuvõtmise aktide allkirjastamisel on Reigo Vask, juhatuse liige, +372 516 7978, e-post [reigo@e-tekstiil.ee](mailto:reigo@e-tekstiil.ee).
    4. Täitja 2 kontaktisik lepingu üldistes ja täitmisega seotud küsimustes ning üleandmise-vastuvõtmise aktide allkirjastamisel on Ralf Jüriöö, juhatuse liige, +372 5452 6839, e-post [info@festonia.eu](mailto:info@festonia.eu).
    5. Kontaktisikute muutmisel tuleb sellest viivitamatult teist poolt kirjalikku taasesitamist võimaldavas vormis teavitada. Nimetatud teade lisatakse lepingu dokumentide juurde ja teadet ei loeta lepingu muutmiseks.
13. **MUUD TINGIMUSED**
    1. Lepingu täitmise keel on eesti keel, kui lepingus ei ole sätestatud teisiti.
    2. Lepingu täitmisel tekkinud vaidlused ja lahkarvamused lahendavad pooled läbirääkimiste teel. Kokkuleppe mittesaavutamisel lahendatakse vaidlused kohtu korras Harju Maakohtus.
    3. Lepingu täitmisel ja lepingust tulenevate vaidluste korral lähtutakse Eesti Vabariigi õigusaktidest.
    4. Lepingu üksiku sätte kehtetus ei too kaasa kogu lepingu või lepingu teiste sätete kehtetust, kui pooled oleksid lepingu sõlminud ka ilma kehtetu sätteta.
    5. Lepinguga seotud teated, mis toovad pooltele kaasa õiguslikke tagajärgi peavad olema kirjalikus vormis ning lepingu täitmisega seotud teated peavad olema kirjalikult taasesitatavas vormis.
    6. Ühe lepingu poole teade loetakse teise poole poolt kättesaaduks:
       1. kui teade on saadetud elektroonilisel teel (lepingu punktis 12. toodud e-posti aadressidele) samal päeval, kui elektrooniline kiri on saadetud enne kella 17.00, pärast kella 17.00 saadetud elektrooniline kiri loetakse kättesaaduks järgmisel tööpäeval;
       2. kui teade on saadetud tähitud kirjaga lepingus näidatud aadressil ning kui tähitud kirja postitamisest on möödunud 5 (viis) päeva.
    7. Pooled kohustuvad üksteist teavitama oma andmete ja/või õigusliku seisundi muutumisest (sealhulgas ärinime muutus, äriühingu jagunemine, ühinemine, ümberkujundamine) hiljemalt 5 (viie) kalendripäeva jooksul vastava muudatuse registreerimisest.
    8. Leping allkirjastatakse digitaalselt, mis loetakse vastavalt tsiviilseadustiku üldosa seaduse § 80 alusel võrdseks allkirjastamise kirjaliku vormiga.
14. **POOLTE REKVISIIDID**

**Hankija**

Päästeamet

Raua 2, 10124, Tallinn (allkirjastatud digitaalselt)

Registrikood: 70000585 Teele Tohver

Tel: +372 628 2000 peadirektori asetäitja

E-post: [info@paasteamet.ee](mailto:info@paasteamet.ee) peadirektori ülesannetes

Täitja 1

Anrek OÜ

Paldiski mnt 29, 10612 Tallinn (allkirjastatud digitaalselt)

Registrikood: 11549605 Reigo Vask

Tel: +372 5167978 juhatuse liige

E-post: [info@e-tekstiil.ee](mailto:info@e-tekstiil.ee)

Täitja 2

Festonia OÜ

Karja tn 6a, 65608 Võru linn (allkirjastatud digitaalselt)

Registrikood: 16172370 Ralf Jüriöö

Tel: +372 53738575 juhatuse liige

E-post: [info@festonia.eu](mailto:info@festonia.eu)

**Raamlepingu nr 6.4-2.1/279ML lisa 2**

**Kauba üleandmise-vastuvõtmise akti vorm**

**ÜLEANDMISE-VASTUVÕTMISE AKT**

Kauba üleandmise kuupäev: \_\_\_\_\_\_\_\_\_\_\_\_\_\_\_\_\_

**PÄÄSTEAMET**, mida esindab lepingu nr \_\_\_\_ punkti \_\_\_ alusel \_\_\_\_\_\_ *(esindaja ametinimetus ja nimi)*, ühelt poolt (edaspidi hankija)

ja

\_\_\_\_\_\_\_\_\_\_\_\_\_\_\_ (teise osapoole nimi), mida esindab lepingu nr \_\_\_\_ punkti \_\_\_ alusel \_\_\_\_\_\_ *(esindaja ametinimetus ja nimi)*, teiselt poolt (edaspidi täitja)

Käesolev akt on vormistatud selle kohta, et vastavalt hankija ja täitja vahel \_\_\_\_\_ (lepingu sõlmimise kuupäev) sõlmitud *raam-/hankelepingule nr \_\_\_\_\_\_\_\_,* annab täitja üle ja hankija võtab vastu alljärgnevale kirjeldusele vastava kauba:

|  |  |  |
| --- | --- | --- |
| **Kauba kirjeldus** */nimetus/* | **Kogus** | **Ühiku hind**  **EUR, km-ta** |
|  |  |  |
|  |  |  |

*Kaup* on üle antud tähtaegselt: **…..*JAH/EI*………**;

*Kaup* vastab lepingus sätestatud tingimustele: ***…..JAH/EI………***

*Vajadusel märkused:*

*………………………………………………………………………………………………………………………………………………………………………………………………………………………………*

Pooled kinnitavad, et käesolevas üleandmise-vastuvõtmise aktis märgitud andmed on õiged. *Üleandmise-vastuvõtmise akt on koostatud eesti keeles kahes eksemplaris, millest üks jääb hankijale ja teine täitjale / üleandmise-vastuvõtmise akt on allkirjastatud digitaalselt.*

Hankija: Täitja:

……………………… ……………………

*/Allkiri/ /Allkiri*/

……………………… ……………………

*/Allkirjastaja nimi/ /Allkirjastaja nimi/*

**Raamlepingu nr 6.4-2.1/279ML lisa 3**

**Raamlepingu alusel sõlmitav hankelepingu projekt**

**HANKELEPING nr \_\_\_\_\_\_\_\_\_\_**

*Leping on sõlmitud \_\_\_\_\_\_\_ 20…. a.*

**PÄÄSTEAMET**, registrikood 70000585, aadressiga Raua 2, 10124 Tallinn (edaspidi hankija), mida esindab *põhimääruse/käskkirja* alusel \_\_\_\_**\_\_\_\_\_\_\_\_**

ja

***TEINE OSAPOOL (esimese tellimuse täitja / minikonkursi pingereas parima pakkumuse esitanud raamlepingu täitja)***, registrikood \_\_\_\_\_\_\_\_, aadressiga \_\_\_\_\_\_\_\_\_\_\_\_ (edaspidi täitja), keda esindab *põhikirja/volituse* alusel \_\_\_\_\_\_\_\_\_,

keda edaspidi hankija ja täitja umbisikuliselt kui pool või üheskoos pooled, sõlmisid alljärgneva hankelepingu (edaspidi leping):

1. **Lepingu sõlmimise alus ja ese**
   1. Leping sõlmitakse riigihanke viitenumber\_\_\_ „Magamisvarustuse ostmine“ tulemusena sõlmitud raamlepingu nr \_\_\_\_ (edaspidi raamleping*) alusel, hankija poolt riigihankel toodust ja eduka pakkuja poolt esitatud pakkumusest / lähtudes hankija minikonkursi kutsest ning nimetatud minikonkursile täitja poolt esitatud pakkumusest* (edaspidi minipakkumus).
   2. Lepingule kehtivad kõik raamlepingus sätestatud tingimused, kui lepingus ei ole sätestatud teisiti.
   3. Lepingu alusel ostab hankija \_\_\_\_\_ (*nimetada kaup, mida lepinguga ostetakse, toodete kogus ning aadress kuhu kaup tarnitakse)* lepingus sätestatud tingimustel ja korras.
   4. Lepingu alusel ostetava kauba tehniline kirjeldus on toodud lepingu lisas 1.
2. **Lepingu osad**
   1. Lepingu lahutamatud osad on raamleping, *täitja riigihankele esitatud pakkumus (esimese hankelepingu puhul),* hankija minikonkursi kutse, *täitja minipakkumus,* pooltevahelised kirjalikud teated ning lepingu muudatused ja lisad.
   2. Kõik lepingu muudatused sõlmitakse lepingu lisadena, mis jõustuvad pärast nende allkirjastamist poolte poolt või poolte määratud tähtajal.
   3. *Lepingu lisad lepingu sõlmimise hetkel on: (muudetakse vastavalt vajadusele)*
      1. *lisa 1 – tehniline kirjeldus;*
      2. *lisa 2 – täitja minipakkumus;*
      3. *lisa 3 - ….. (lisatakse vastavalt vajadusele).*
3. **Lepingu maksumus**
   1. Lepingu maksumus on \_\_\_\_\_\_ (*maksumus sõnadega*) eurot, millele lisandub käibemaks. Nimetatud maksumus sisaldab kõiki lepingu täitmiseks vajalikke kulutusi, *sh … (märkida vastavalt vajadusele)*, on hankijale lõplik ja täitjale siduv ning seda ei saa lepingu kehtivusajal tõsta mitte ühelgi põhjusel.
      1. Kauba *ühiku maksumus/ühikute maksumused* on \_\_\_\_\_\_ eurot, millele lisandub käibemaks.
      2. *\_\_\_\_ (vajadusel lisada ridu juurde).*
4. **Lepingu täitmine**
   1. Täitja on kohustatud lepingu punktis 1.3. nimetatud lepingu eseme hankijale üle andma hiljemalt \_\_\_\_ (*märkida tähtaeg või kuupäev*) hankija asukohas aadressil Vana – Narva mnt 3, Maardu, Harjumaa.
   2. \_\_\_\_ (*vajadusel märkida täiendavaid lepingu täitmise tingimusi*).
5. **Lepingu kehtivus**
   1. Käesolev leping jõustub sellele allakirjutamise hetkest ja kehtib kuni lepingust tulenevate kohustuste nõuetekohase täitmiseni.
6. **Poolte kontaktisikud**
   1. Poolte lepingujärgsete kohustuste täitmise korraldamine ja lepingus ettenähtud teadete, nõuete ja teiste dokumentide edastamine toimub kontaktisikute kaudu.
   2. *Hankija kontaktisik lepingu üldistes ja täitmisega seotud küsimustes ning üleandmise-vastuvõtmise akti allkirjastamisel on \_\_\_\_\_ /nimi, ametinimetus, tel nr ja e-posti aadress/ \_\_\_\_\_\_\_\_\_.*
      1. *Hankija kontaktisik on volitatud: 1) pidama täitja kontaktisikuga läbirääkimisi, sh lepingu alusel pretensioonide esitamine ning vajadusel õiguskaitsevahendite rakendamise otsustamine; 2) esitama tellimusi; 3) võtma vastu lepingu alusel ostetud kauba ehk allkirjastama üleandmise-vastuvõtmise aktid.*
   3. *Hankija kontaktisik kauba valduse vastuvõtmisel on .............. /nimi, ametikoht, telefoninumber, e-post/ või tema puudumisel .............. /nimi, ametikoht, telefoninumber, e-post/.*
   4. *Täitja kontaktisik lepingu üldistes ja täitmisega seotud küsimustes ning üleandmise-vastuvõtmise akti allkirjastamisel on \_\_\_\_\_ /nimi, ametinimetus, tel nr ja e-posti aadress/ \_\_\_\_\_\_\_\_\_.*
   5. Kontaktisikute muutmisel tuleb sellest viivitamatult teist poolt kirjalikku taasesitamist võimaldavas vormis teavitada. Nimetatud teade lisatakse lepingu dokumentide juurde ja teadet ei loeta lepingu muutmiseks.
7. **MUUD TINGIMUSED**
   1. Lepingu täitmise keel on eesti keel, kui lepingus ei ole sätestatud teisiti.
   2. *Leping allkirjastatakse paberkandjal: Leping on koostatud 2 (kahes) identses juriidilist jõudu omavas eksemplaris eesti keeles, millest üks eksemplar antakse täitjale ning teine eksemplar jääb hankijale. Pooled allkirjastavad kõik lepingu leheküljed.*

*Leping allkirjastatakse digitaalselt: Leping allkirjastatakse digitaalselt, mis loetakse vastavalt tsiviilseadustiku üldosa seaduse § 80 alusel võrdseks allkirjastamise kirjaliku vormiga.*

1. **POOLTE REKVISIIDID**

**Hankija**

Päästeamet

Raua 2, 10124, Tallinn (allkirjastatud digitaalselt)

Registrikood: 70000585 \_\_\_\_\_\_\_\_\_\_\_\_\_\_\_\_\_\_\_

Tel: +372 628 2000 \_\_\_\_\_\_\_\_\_\_\_\_\_\_\_\_\_\_\_\_

E-post: [rescue@rescue.ee](mailto:rescue@rescue.ee)

Täitja

\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_ (allkirjastatud digitaalselt)

Registrikood: \_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_

Tel: +372 \_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_

E-post: [\_\_\_\_\_\_\_\_\_\_\_\_\_\_\_\_](mailto:info@saaremaavesi.ee)